Île-de-France

Île-de-France (, ; maartos "Pulo Prancis") inggih punika silih tunggil wawengkon saking ululas wawengkon Prancis sané pinih padet, antuk prakiraan akéh panjak resmi 12,271,794 diri ring tanggal 1 Januari 2023. Mapusat ring ibu kota Paris, magenah ring pahan kalér-tengah negara miwah ketah kasengguh Wawengkon Paris (, ). Île-de-France mapanjak padet tur dados genah ékonomi utama ring tingkat nasional: yadiastun wantah ngacakupin widang-widang katentu kémanten , sawatara 2% saking wawengkon métropolitan Perancis, panjakné ring warsa 2017 ngantos saperlima saking total nasional.

Wawengkon puniki madaging kutus departemén administratip: Paris, Essonne, Hauts-de-Seine, Seine-Saint-Denis, Seine-et-Marne, Val-de-Marne, Val-d'Oise lan Yvelines. Distrik puniki kaadegang dados "Distrik Wawengkon Paris" duk warsa 1961. Ring warsa 1976, ritatkala statusné kapatehang sareng wawengkon administratip Prancis sané kawentuk duk warsa 1972, parinama ipun kagentosin dados propinsi malelintihan Île-de-France. Panjakné wénten ngasengguh Franciliens, satunggil kruna administratip sané kakaryanin ring 1980-an.

Ring jaba wates kota Paris, wawengkon puniki ngelah makéh situs malelintihan kabuat liyanan, ring sajeroning puri Versailles lan Fontainebleau, taler objék wisata sané pinih akéh karauhin ring Prancis, Disneyland Paris. Yadiadtun dados wawengkon pinih sugih ring Prancis, makéhan panjakné urip ring katiwasan: tingkat katiwasan resmi ring Île-de-France punika 15,9% ring warsa 2015. Wawengkon puniki sampun nyaksinin pamunggahan katémpahan pangupa jiwa ring makudang dasawarsa ungkur lan munggahné aji umah sampun ngeranayang sekaa panjak sané kirang mampu medal saking negarané.

 Pustaka